Oficialusis leidinys L 324 , 27/12/1969 p. 0025 - 0033

specialusis leidimas suomių kalba: skyrius 11 tomas 1 p. 0037

specialusis leidimas danų kalba: serija I skyrius 1969(II) p. 0573

specialusis leidimas švedų kalba: skyrius 11 tomas 1 p. 0037

specialusis leidimas anglų kalba: serija I skyrius 1969(II) p. 0590

specialusis leidimas graikų k.: skyrius 11 tomas 1 p. 0101

specialusis leidimas ispanų kalba: skyrius 11 tomas 1 p. 0060

specialusis leidimas portugalų kalba skyrius 11 tomas 1 p. 0060



1969 m. gruodžio 20 d. Tarybos reglamentas (EEB) Nr. 2603/69, nustatantis bendrąsias eksporto taisykles EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį ir ypač į jos 111 ir 113 straipsnius; atsižvelgdama į instrumentus, kuriais nustatomas bendras žemės ūkio rinkų organizavimas ir pagal Sutarties 235 straipsnį priimtus instrumentus dėl perdirbtų žemės ūkio produktų, ir ypač šių instrumentų nuostatas, leidžiančias nukrypti nuo bendrojo principo, kuris numato, kad kiekybiniai apribojimai ir priemonės, turinčios lygiavertį poveikį, gali būti pakeičiamos tik šiuose instrumentuose numatytomis priemonėmis; atsižvelgdama į Komisijos siūlymą; kadangi, pasibaigus pereinamajam laikotarpiui, bendroji prekybos politika turi remtis vieningais principais, be kita ko, taikomais ir eksportui; ir kadangi šios politikos įgyvendinimas būtinai siejasi su laipsnišku jos standartizavimu šiuo pereinamuoju laikotarpiu; kadangi dėl to turėtų būti parengtos bendrosios taisyklės eksportui iš EEB; kadangi eksportas visose valstybėse narėse beveik visiškai liberalizuotas; kadangi dėl to galima patvirtinti, kad Bendrija laikosi principo dėl eksportuojamų prekių kiekio į trečiąsias šalis neribojimo, išskyrus šiame Reglamente numatytas išimtis ir nepažeidžiant priemonių, kurių valstybės narės gali imtis vadovaudamosi Sutartimi; kadangi Komisija turi būti informuota, jeigu dėl neįprastos rinkos raidos valstybė narė mano esant reikalinga imtis apsaugos priemonių; kadangi labai svarbu patikrinimą atlikti visos Bendrijos lygmenyje, ypač remiantis ir nagrinėjant patariamajame komitete informaciją apie eksporto sąlygas, eksporto tendencijas, įvairius ekonominės ir prekybos padėties aspektus bei priemones, kurių reiktų imtis, jeigu tokių yra; kadangi šio patikrinimo metu gali paaiškėti, kad Bendrija turėtų prižiūrėti tam tikrų prekių eksportą arba, kad būtų nustatytos laikinos apsaugos priemonės nuo nenumatytos veiklos; kadangi būtinybė imtis skubių ir efektyvių veiksmų pateisina galių suteikimą Komisijai priimti sprendimus dėl šių priemonių, tačiau nepažeidžiant Tarybos tolesnių pareigų patvirtinti Bendrijos interesus atitinkančią politiką; kadangi bet kurios apsaugos priemonės, kurių būtina imtis dėl Bendrijos interesų, turėtų būti priimtos deramai atsižvelgus į esančius tarptautinius įsipareigojimus; kadangi pageidautina, kad tam tikromis aplinkybėmis ir jeigu valstybių narių veiksmai yra tik laikini, valstybėms narėms būtų suteiktos teisės individualiai imtis apsaugos priemonių; kadangi pageidautina kad, kol taikomos šios apsaugos priemonės, būtų sudaryta galimybė konsultuotis priemonių poveikiui ištirti ir nustatyti, ar vis dar egzistuoja prielaidos joms taikyti; kadangi tam tikri produktai laikinai neturėtų būti įtraukiami į Bendrijos liberalizuotų produktų sąrašą, kol Taryba nenustatė bendrųjų taisyklių šiems produktams; kadangi šis reglamentas taikomas visiems, tiek pramoniniams, tiek ir žemės ūkio produktams; kadangi šis reglamentas turėtų papildyti dokumentus, nustatančius bendrą instrumentą dėl perdirbtų žemės ūkio produktų; kadangi turėtų būti vengiama šio reglamento ir tų instrumentų nuostatų persidengimo, o ypač nuostatų dėl apsaugos priemonių, PRIĖMĖ ŠĮ REGLAMENTĄ: I DALIS Pagrindinis principas 1 straipsnis Produktai iš Europos ekonominės bendrijos į trečiąsias šalis eksportuojami nevaržomai, tai yra, jiems nenustatyti jokie kiekybiniai apribojimai, išskyrus tuos apribojimus, kurie atitinka šio reglamento nuostatas. II DALIS Bendrijos informavimo ir konsultavimosi tvarka 2 straipsnis Jeigu dėl rinkos neįprastos raidos valstybė narė mano, kad reikalinga imtis apsaugos priemonių, kurios apibrėžtos III dalyje, ji praneša apie tai Komisijai, kuri savo ruožtu informuoja kitas valstybes nares. 3 straipsnis 1. Konsultacijos, valstybei narei paprašius arba Komisijos iniciatyva, gali vykti bet kuriuo metu. 2. Konsultacijos pradedamos per keturias darbo dienas Komisijai gavus 2 straipsnyje nurodytą pranešimą, ir visais atvejais prieš įvedant bet kurią priemonę pagal 5–7 straipsnius. 4 straipsnis 1. Konsultacijos vyksta patariamajame komitete (toliau − Komitetas), kurį sudaro kiekvienos valstybės narės atstovai ir Komisijos atstovas, kuris yra Komiteto pirmininkas. 2. Komitetas renkasi į susirinkimus tuomet, kai juos sušaukia jo pirmininkas. Jis kuo greičiau pateikia visoms valstybėms narėms visą susijusią informaciją. 3. Konsultacijose ypač aptariami šie klausimai: a) nurodytų produktų eksporto sąlygos, eksporto tendencijos bei įvairūs ekonominės ir prekybos padėties aspektai; b) priimtinos priemonės, jeigu tokios yra. 5 straipsnis Siekdama įvertinti konkretaus produkto ekonominę ir prekybos padėtį, Komisija gali paprašyti valstybių narių pateikti statistinius duomenis apie šio produkto rinkos tendencijas ir, tam tikslui, prižiūrėti šio produkto eksportą, remiantis nacionaliniais teisės aktais ir Komisijos nustatyta tvarka. Valstybės narės imasi visų priemonių, reikalingų Komisijos prašymams įvykdyti, ir perduoda Komisijai prašomą informaciją. Komisija informuoja apie tai kitas valstybes nares. III DALIS Apsaugos priemonės 6 straipsnis 1. Siekdama užkirsti kelią kritinei situacijai, kuri susiklosto dėl pagrindinių produktų trūkumo, arba ištaisyti šią padėtį, ir tuomet, kai dėl Bendrijos interesų reikalinga nedelsiant įsikišti, Komisija, valstybei narei paprašius arba savo iniciatyva, atsižvelgusi į produktų rūšį ir kitas atitinkamų sandorių savybes, gali leisti eksportuoti produktą tik pagal eksporto leidimą, kuris išduodamas laikantis nuostatų ir apribojimų, kuriuos Komisija nustato dar prieš Tarybai imantis 7 straipsnyje numatytų veiksmų. 2. Taryba ir valstybės narės informuojamos apie priemones, kurių buvo imtasi. Šios priemonės įsigalioja nedelsiant. 3. Priemonės gali būti taikomos eksportui tik į tam tikras šalis arba eksportui iš tam tikrų Bendrijos rajonų. Jos netaikomos produktams, kurie jau vežami prie Bendrijos sienos. 4. Jeigu valstybė narė paprašė Komisijos įsikišti, Komisija, ne daugiau kaip per penkias darbo dienas nuo šio prašymo gavimo, priima sprendimą. Komisijai atsisakius vykdyti prašymą, ji nedelsdama praneša savo sprendimą Tarybai, kuri kvalifikuota balsų dauguma gali priimti kitokį sprendimą. 5. Bet kuri valstybė narė, per dvylika darbo dienų po pranešimo valstybėms narėms, perduoda Tarybai svarstyti priemones, kurių buvo imtasi. Taryba kvalifikuota balsų dauguma gali priimti sprendimą imtis kitų priemonių. 6. Jeigu Komisija veikė 1 dalyje nustatyta tvarka, ji, ne vėliau kaip po dvylikos darbo dienų nuo priimtos priemonės įsigaliojimo, pateikia Tarybai pasiūlymą dėl atitinkamų priemonių kaip numatyta 7 straipsnyje. Jeigu, praėjus šešioms savaitėms nuo priimtos priemonės įsigaliojimo, Taryba nepriėmė jokio sprendimo dėl šio siūlymo, minėta priemonė laikoma panaikinta. 7 straipsnis 1. Jeigu reikalinga dėl Bendrijos interesų, Taryba gali kvalifikuota balsų dauguma ir Komisijos siūlymu priimti atitinkamas priemones: - užkirsti kelią kritinei situacijai atsirasti dėl pagrindinių produktų trūkumo arba ištaisyti šią padėtį, - leisti vykdyti tarptautinius įsipareigojimus, kuriuos prisiėmė Bendrija arba visos valstybės narės, ypač dėl pagrindinių produktų prekybos. 2. Tokios priemonės gali būti taikomos eksportui tik į tam tikras šalis arba eksportui iš tam tikrų Bendrijos rajonų. Jos netaikomos produktams, kurie jau vežami prie Bendrijos sienos. 3. Kai eksportuojamoms prekėms nustatomi kiekybiniai apribojimai, ypač atsižvelgiama į: - prekių kiekį, eksportuojamą pagal sutartis, sudarytas įprastomis sąlygomis prieš įsigaliojant apsaugos priemonėms, kaip apibrėžta šioje dalyje, ir apie kurias atitinkama valstybė narė pranešė Komisijai nacionaliniuose įstatymuose nustatyta tvarka ir - būtinybę išvengti pavojaus sužlugdyti tikslą, dėl kurio buvo įvesti kiekybiniai apribojimai. 8 straipsnis 1. Jeigu valstybė narė mano, kad joje susiklostė tokia pati situacija kaip ir Bendrijoje, kuri nurodyta 6 straipsnio 1 dalyje, ji, kaip laikiną apsaugos priemonę, gali leisti eksportuoti produktą tik pagal eksporto leidimą, kuris išduodamas pagal tokias nuostatas ir apribojimus, kuriuos nustato ta valstybė narė. 2. Valstybė narė imasi šios priemonės išklausiusi Komitete išsakytų nuomonių arba, jeigu dėl klausimo skubos negali laikytis šios tvarkos, informavus Komisiją. Pastaroji praneša apie tai kitoms valstybėms narėms. 3. Komisija teleksu informuojama apie priemonę tuoj pat po jos priėmimo; toks pranešimas yra lygiavertis prašymui, kuris apibrėžtas 6 straipsnio 4 dalyje. Priemonė taikoma tik tol, kol nepradedamas vykdyti Komisijos priimtas sprendimas. 4. Šio straipsnio nuostatos taikomos iki 1972 m. gruodžio 31 d. Iki šios datos Taryba kvalifikuota balsų dauguma ir Komisijos siūlymu priima sprendimą dėl jos pataisymų. 9 straipsnis 1. Kol taikoma bet kuri 6–8 straipsniuose nurodyta priemonė, vyksta konsultacijos Komitete valstybei narei paprašius arba Komisijos iniciatyva. Šiomis konsultacijomis siekiama: a) ištirti priemonių poveikius; b) nustatyti, ar dar egzistuoja prielaidos šioms priemonėms taikyti. 2. Jeigu Komisija mano, kad 6 ar 7 straipsnyje numatyta priemonė turėtų būti panaikinta ar pataisyta, ji: a) jeigu Taryba nepriėmė jokio sprendimo dėl priemonės, kurios ėmėsi Komisija, pastaroji nedelsdama pataiso ar panaikina šią priemonę ir tuoj pat pateikia Tarybai ataskaitą; b) visais kitais atvejais, Komisija siūlo Tarybai, kad pastarosios priimtos priemonės būtų panaikintos ar pataisytos. Taryba sprendžia kvalifikuota balsų dauguma. IV DALIS Pereinamojo laikotarpio ir baigiamosios nuostatos 10 straipsnis Kol Taryba kvalifikuota balsų dauguma ir Komisijos siūlymu neįvedė bendrųjų taisyklių šio reglamento priede išvardintiems produktams, eksporto iš Bendrijos laisvės principas, nustatytas 1 straipsnyje, šiems produktams netaikomas. 11 straipsnis Nepažeidžiant kitų Bendrijos nuostatų, šis reglamentas netrukdo valstybei narei priimti ar taikyti kiekybinių apribojimų eksportuojamoms prekėms viešosios moralės, viešosios tvarkos ar visuomenės saugumo, žmonių, gyvūnų ar augalų sveikatos bei gyvybės apsaugos, nacionalinių vertybių, turinčių meninę, istorinę ar archeologinę vertę, apsaugos arba pramoninės ir komercinės nuosavybės apsaugos pagrindu. 12 straipsnis 1. Šis reglamentas nepažeidžia instrumentų, kuriais nustatoma bendroji žemės ūkio rinkų organizacija, arba pagal Sutarties 235 straipsnį priimtų specialių instrumentų dėl perdirbtų žemės ūkio produktų; šis reglamentas papildo šiuos instrumentus. 2. Tačiau produktų, kurie numatyti šiuose instrumentuose, atveju 6 ir 8 straipsnio nuostatos netaikomos tiems eksportuojamiems produktams, kuriems Bendrijos prekybos su trečiosiomis šalimis taisyklėse numatyti kiekybiniai apribojimai. 5 straipsnio nuostatos netaikomos tiems produktams, kuriems tokiose taisyklėse numatytas leidimas ar kitas eksporto dokumentas. 13 straipsnis Šis reglamentas įsigalioja 1969 m. gruodžio 31 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1969 m. gruodžio 20 d. Tarybos vardu Pirmininkas H. J. De Koster -------------------------------------------------- PRIEDAS BMT pozicijos Nr. | Prekių aprašymas | 1 | 2 | 06.01 | Svogūnėliai, gumbai, šakniagumbiai, šaknų skrotelės ir šakniastiebiai, esantys ramybės, vegetacijos arba žydėjimo būsenoje: | A | —Esantys ramybės būsenoje … | 06.02 | Kiti gyvi augalai, įskaitant medžius, krūmynus, krūmus, šaknis, auginius ir poskiepius: | ex A | —Neįsišakniję auginiai ir poskiepiai | 07.01 | Daržovės, šviežios arba atšaldytos: | A | —Bulvės | 07.05 | Džiovintos ankštinės, išgliaudytos, su luobelėmis arba be jų, arba skaldytos: | ex A | —Pupelės, sėklinės | —Daržinės pupelės, sėklinės | —Pašarinės pupelės (vicia faba varminor), sėklinės | —Didelės pupelės (vicia faba var-megalosperma), sėklinės | 09.01 | Kava, skrudinta arba neskrudinta, dekofeinizuota; kavos pupelių lukštai ir išaižos; kavos pakaitalai, turintys bent kiek natūralios kavos: | A | —Kava | 12.03 | Sėklos, vaisiai ir sporos, skirtos sėjai | 12.05 | Cikorijos šaknys, šviežios arba džiovintos, nesusmulkintos ar susmulkintos, neskrudintos | 14.01 | Augalinės kilmės medžiagos, dažniausiai naudojamos pynimui (pavyzdžiui, valyti, balinti arba dažyti javų šiaudai, gluosnių, karklų arba žilvyčių vytelės, nendrės, meldai, rotangai (rattans), bambukai, rafija ir liepų karnos): | B | —Bambukai, nendrės ir kitos | 14.05 | Augaliniai produktai, nenurodyti kitur: | ex B | Laminaria, kerpės, karagenas, jūros dumbliai, gelidium | 21.02 | Kavos, arbatos arba matės ekstraktai, esencijos ir koncentratai; taip pat produktai, pagaminti šių ekstraktų, esencijų ir koncentratų pagrindu: | ex A | —Kavos ekstraktai, esencijos ir koncentratai be kavos pakaitalų | ex 23.05 | Vyno nuosėdos; vyno akmuo: Vyno nuosėdos, kurių bendroji svorinė koncentracija neviršija 6 % vyno masės; vyno akmuo | 26.03 | Pelenai ir kitos liekanos (išskyrus geležies ir plieno gamybos liekanas), kuriose yra metalų arba metalo junginių | 27.09 | Naftos alyvos ir alyvos, gautos iš bituminių mineralų, žalios | 27.10 | Naftos alyvos ir alyvos, gautos iš bituminių mineralų, išskyrus žalias; preparatai, nenurodyti kitur, turintys 70 % masės ir daugiau naftos alyvų ir alyvų, gautų iš bituminių mineralų, kuriuose šios alyvos yra pagrindiniai komponentai: | A | —Lengvosios alyvos | B | —Vidutinės alyvos | ex C | —Sunkiosios alyvos, išskyrus tepalines alyvas, skirtas specifiniams procesams ir panašiems tikslams, kuriuose naudojamas ne didesnis kaip 250 g grynos alyvos kiekis | 28.38 | Sulfatai (įskaitant alūnus) ir persulfatai: | ex A II | —Vario sulfatas | ex 29.40 | Fermentai (enzimai): Avių ir ožkų reninas | 31.03 | Mineralinės arba cheminės fosforo trąšos: | A I | —Tomamilčiai | 36.06 | Degtukai (išskyrus bengališkus degtukus) | ex | —Pagaminti privatiems užsakovams | 37.04 | Fotoplokštelės ir fotojuostos, įjautrintos, eksponuotos, bet neišryškintos, negatyvai arba pozityvai: | ex A I | —Perforuotosios fotojuostos, ilgesnės kaip 30 m; negatyvai; tarpiniai pozityvai | ex A II | —Perforuotosios fotojuostos, ilgesnės kaip 30 m; pozityvai | 37.06 | Kino juostos, eksponuotos ir išryškintos, sudarytos tik iš garso takelio, negatyvai ar pozityvai | ex 37.07 | Kitos kino juostos, eksponuotos ir išryškintos, su garso takeliu arba be garso takelio, negatyvai ar pozityvai: Kino juosta pilnametražiams vaidybiniams filmams | 41.01 | Žalios (neišdirbtos) odos ir išdirbta oda (šviežios, sūdytos, džiovintos, pikeliuotos arba kalkintos) skeltinės arba neskeltinės, su vilnos danga | 41.02 | Žalios (neišdirbtos) galvijų (įskaitant buivolus) odos arba arklenos, išskyrus odas, klasifikuojamas 41.06, 41.07 arba 41.08 pozicijose; | ex A | —Galvijų oda, neapdorota kitu būdu, išskyrus rauginimą | 41.09 | Atraižos ir kitos išdirbtos odos, kompozicinės arba į pergamentą išdirbtos odos atliekos, netinkamos odos dirbinių gamybai; odos dulkės, milteliai ir miltai | ex 43.01 | Žali (neišdirbti) kailiai: Triušių ir barsukų | ex 44.01 | Kurui skirta mediena, turinti rąstgalių, pliauskų, šakų ar žabų kūlelių pavidalą; medienos atliekos, įskaitant pjuvenas: Kurui skirta mediena, spygliuočių mediena ir pušų ir eglių pjuvenos | 44.03 | Neapdorota mediena, nuo kurios nuskusta arba nenuskusta žievė arba tik aptašyta: | B | —Kita | 44.04 | Mediena, grubiai aptašyta pagal kampainį arba puskampainį, tačiau neapdorota kitokiu būdu: | ex B | —Kita, neįskaitant tuopą | 44.05 | Mediena, išilgai perpjauta, perskelta arba nudrožta, tačiau neapdorota kitu būdu, kurios storis didesnis kaip 5 mm: | ex B | —Spygliuočių, išskyrus mažas lentutes, skirtas dėžėms, filtrams arba rėčiams gaminti | 44.07 | Mediniai geležinkelio ir tramvajaus bėgių pabėgiai | ex 46.03 | Pintinės, pinti dirbiniai ir kiti tiesiogiai suformuoti dirbiniai; dirbiniai suformuoti iš prekių, klasifikuojamų 46.01 arba 46.02 pozicijoje; dirbiniai iš šiūruoklių: Šiaudiniai butelių įdėklai | 47.02 | Popieriaus ir kartono atliekos; popieriaus arba kartono liekanos, tinkamos tik popieriaus gamybai | 50.01 | Šilkverpių kokonai, tinkami išvynioti | 54.01 | Linai, neapdoroti arba apdoroti, bet nesuverpti; linų pakulos ir atliekos (įskaitant verpalų atliekas ar išplaušintą žaliavą) | 58.04 | Pūkiniai audiniai ir šeniliniai audiniai (išskyrus kilpinius rankšluosčių audinius ir panašius kilpinius medvilninius audinius klasifikuojamus 55.08 pozicijoje ir medžiagas klasifikuojamas 58.05 pozicijoje) | ex B | —Medvilnės veliūras, švelnus | ex 70.10 | Didbuteliai, buteliai, stiklainiai, ąsočiai ir kitos stiklinės taros, skirtos prekių transportavimui arba pakavimui; stikliniai kamščiai ir kiti uždarymo reikmenys: Didbuteliai ir flakonai, stikliniai, kurių talpa ne didesnė kaip 5 litrai | ex 71.01 | Apdoroti ar neapdoroti perlai, bet neaptaisyti, neįtvirtinti ar nesuverti (išskyrus nerūšiuotus perlus, laikinai suvertus patogesniam transportavimui): Neapdoroti perlai | 71.02 | Brangieji akmenys ir pusbrangiai akmenys, neapdoroti, perpjauti ar apdoroti kitais būdais, bet neaptaisyti, neįtvirtinti ar nesuverti (išskyrus nerūšiuotus akmenis, laikinai suvertus patogesniam transportavimui) | 71.07 | Auksas, įskaitant auksą, padengtą platina, neapdorotas arba pusiau apdorotas | 71.09 | Platina ir kiti platinos grupės metalai, neapdoroti arba pusiau apdoroti | 71.11 | Auksakalių, sidabrakalių ir juvelyrų darbo sąšlavos, liekanos, ir kitos brangiųjų metalų atliekos ir laužas. | ex 72.01 | Moneta: Išimta iš apyvartos moneta | 74.01 | Nikelio šteinas; nikelio oksido aglomeratai ir kiti tarpiniai nikelio metalurgijos produktai; neapdorotas nikelis (išskyrus galvanizavimo anodus); nikelio atliekos ir laužas | 75.02 | Kaltos nikelio juostos, strypai, kampuočiai ir profiliai; nikelio viela | ex | Kaltos nikelio juostos, strypai, kampuočiai ir profiliai; nikelio viela, išskyrus metalo siūlus ar panašias juostas, skirtas plonoms metalo plokštelėms, ornamentiniams papuošimams, galionams ir puošybos elementams gaminti Iš nikelio lydinių, turinčių daugiau kaip 10 %, bet ne daugiau kaip 50 % nikelioIš nikelio lydinių, turinčių ne mažiau kaip 50 % nikelio | 75.03 | Kaltos nikelio plokštės, lakštai ir juostelės; nikelio folija; nikelio milteliai ir drožlės: | ex A | —Plokštės, lakštai, juostelės ir folija, išskyrus metalo juostas, skirtas plonoms metalo plokštelėms, ornamentiniams papuošimams, galionams ir puošybos elementams gamintiIš nikelio lydinių, turinčių daugiau kaip 10 %, bet ne daugiau kaip 50 % nikelioIš nikelio lydinių, turinčių ne mažiau kaip 50 % nikelio | ex B | —Nikelio drožlės | 75.04 | Nikelio vamzdžiai, vamzdeliai ir jų ruošiniai; tuščiaviduriai strypai, ir vamzdžių ir vamzdelių jungiamosios detalės (fitingai) (pavyzdžiui, movos, alkūnės, atlankos) iš nikelio: | A | —Vamzdžiai ir vamzdeliai, ir jų ruošiniai; tuščiaviduriai strypai | 75.05 | Galvanizavimo anodai, kalti arba neapdoroti, įskaitant pagamintus elektrolizės procese | 76.01 | Neapdorotas aliuminis; aliuminio atliekos ir laužas: | B | Atliekos ir laužas | 77.01 | Neapdorotas magnis; magnio atliekos (išskyrus vienodo dydžio drožles) ir laužas: | B | —Atliekos ir laužas | 78.01 | Neapdorotas švinas (įskaitant sidabringą šviną); švino atliekos ir laužas: | B | —Atliekos ir laužas | 79.01 | Neapdorotas cinkas; cinko atliekos ir laužas | B | —Atliekos ir laužas | ex 80.01 | Neapdorotas alavas; alavo atliekos ir laužas: Atliekos ir laužas | 81.04 | Kiti netaurieji metalai, neapdoroti ar kalti, ir dirbiniai iš jų; kermetai (metalo keramika), neapdoroti ar kalti ir dirbiniai iš jų; | ex IJ I | —Stibio atliekos ir laužas | 86.09 | Geležinkelio arba tramvajaus lokomotyvų arba riedmenų dalys: | ex C | —ratai sumontuoti ant ašių, ašys, ratai, metaliniai ratlankiai, žiedai, stebulės ir kitos geležinkelio riedmenų ratų dalys | 88.02 | Oro transporto priemonės, sklandytuvai ir skraidyklės; sraigtasparniai: | ex B | —Oro transporto priemonės | ex 89.01 | Laivai, valtys ir kiti plaukiojantieji įrenginiai, nenurodyti pozicijose nuo 89.02 iki 89.05: | ex B I | Laivai, skirti plaukioti jūroje | 89.04 | Laivai, valtys ir kiti plaukiojantieji įrenginiai, skirti laužui | ex 91.01 | Kišeniniai, rankiniai ir kiti panašūs laikrodžiai, įskaitant chronometrus: Kišeniniai laikrodžiai su eigos reguliatoriumi | ex 91.07 | Surinkti laikrodžių mechanizmai (įskaitant chronometrų mechanizmus): Surinkti laikrodžio mechanizmai (įskaitant chronometrų mechanizmus), su eigos reguliatoriumi | 91.11 | Kitos laikrodžių dalys: | C | —Laikrodžių mechanizmai, nesurinkti | E | —Nebaigti surinkti laikrodžių mechanizmai | 92.10 | Muzikos instrumentų dalys ir reikmenys (išskyrus stygas), įskaitant perforuotus muzikinius velenėlius ir muzikinių skrynučių mechanizmus; metronomai, kamertonai ir visų rūšių vienatoniai vamzdeliai: | ex B | —Liežuvėliai, kamertonai, diafragmos ir kitos akordeonų dalys ir reikmenys | --------------------------------------------------